สรุปภาวะตลาดต่างประเทศ ประจำวันที่ 22 พ.ย. 2562
สรุปภาวะตลาดต่างประเทศ ประจำวันที่ 22 พ.ย. 2562
สรุปภาวะตลาดต่างประเทศ ประจำวันที่ 22 พ.ย. 2562
25 พ.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ (22 พ.ย.) เนื่องจากนักลงทุนขานรับความเห็นเชิงบวกเกี่ยวกับข้อตกลงการค้าจากประธานาธิบดีโดนัลด์ ทรัมป์ของสหรัฐ และประธานาธิบดีสี จิ้นผิงของจีน นอกจากนี้ ตลาดยังได้แรงหนุนจากการเปิดเผยข้อมูลเศรษฐกิจที่แข็งแกร่งของสหรัฐ
ดัชนีเฉลี่ยอุตสาหกรรมดาวโจนส์ปิดที่ 27,875.62 จุด เพิ่มขึ้น 109.33 จุด หรือ +0.39%, ดัชนี S&amp;P500 ปิดที่ 3,110.29 จุด เพิ่มขึ้น 6.75 จุด หรือ +0.22% และดัชนี Nasdaq ปิดที่ 8,519.88 จุด เพิ่มขึ้น 13.67 จุด หรือ +0.16%
 
ตลาดหุ้นยุโรปปิดปรับตัวขึ้นเล็กน้อยเมื่อวันศุกร์ (22 พ.ย.) โดยได้แรงหนุนจากการแสดงความเห็นที่เกี่ยวกับการค้าของทั้งประธานาธิบดีโดนัลด์ ทรัมป์แห่งสหรัฐ และประธานาธิบดีสี จิ้นผิงของจีน แม้ว่าหลายประเทศในยูโรโซนเปิดเผยข้อมูลภาคการผลิตออกมาต่ำกว่าคาดก็ตาม
ดัชนี Stoxx Europe 600 บวก 0.44% ปิดที่ 403.98 จุด
ดัชนี CAC-40 ตลาดหุ้นฝรั่งเศสปิดที่ 5,893.13 จุด เพิ่มขึ้น 11.92 จุด หรือ +0.20%, ดัชนี DAX ตลาดหุ้นเยอรมันปิดที่ 13,163.88 จุด เพิ่มขึ้น 26.18 จุด หรือ +0.20% และ ดัชนี FTSE 100 ตลาดหุ้นลอนดอนปิดที่ 7,326.81 จุด เพิ่มขึ้น 88.26 จุด หรือ +1.22%
 
ตลาดหุ้นลอนดอนปิดปรับตัวขึ้นเมื่อวันศุกร์ (22 พ.ย.) โดยได้แรงหนุนจากความหวังเชิงบวกเกี่ยวกับการทำข้อตกลงการค้าระหว่างสหรัฐ-จีน และหุ้นกลุ่มส่งออกปรับตัวขึ้น เนื่องจากเงินปอนด์อ่อนค่าลงหลังการเปิดเผยดัชนี PMI ของอังกฤษหดตัวลง
ดัชนี FTSE 100 ตลาดหุ้นลอนดอนปิดที่ 7,326.81 จุด เพิ่มขึ้น 88.26 จุด หรือ +1.22%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (22 พ.ย.) เนื่องจากนักลงทุนเทขายสัญญาน้ำมันดิบออกมาเพื่อทำกำไร หลังจากราคาปรับตัวขึ้นในช่วง 2 วันที่ผ่านมา ขณะที่นักลงทุนยังคงจับตาความคืบหน้าเกี่ยวกับการค้าโลก และแนวโน้มการผลิตน้ำมัน
สัญญาน้ำมันดิบ WTI ส่งมอบเดือนม.ค. ลดลง 81 เซนต์ หรือ 1.4% ปิดที่ 57.77 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค. ลดลง 58 เซนต์ หรือ 0.9% ปิดที่ 63.39 ดอลลาร์/บาร์เรล
 
สัญญาทองคำตลาดนิวยอร์กปิดทรงตัวเมื่อวันศุกร์ (22 พ.ย.) แต่ปรับตัวลงในรอบสัปดาห์นี้ โดยถูกกดดันจากการดีดตัวขึ้นของตลาดหุ้น และดอลลาร์ที่แข็งค่าขึ้น ซึ่งทำให้ทองลดความน่าสนใจในฐานะสินทรัพย์ปลอดภัย
สัญญาทองคำตลาด COMEX (Commodity Exchange) ส่งมอบเดือนธ.ค.ปิดทรงตัวที่ 1,463.60 ดอลลาร์/ออนซ์ แต่ตลอดทั้งสัปดาห์นี้ สัญญาทองคำปรับตัวลงราว 0.33%
สัญญาโลหะเงินส่งมอบเดือนธ.ค. ลดลง 6.5 เซนต์ หรือ 0.38% ปิดที่ 17.00 ดอลลาร์/ออนซ์
สัญญาพลาตินัมส่งมอบเดือนม.ค. ร่วงลง 24.90 ดอลลาร์ หรือ 2.71% ปิดที่ 892.60 ดอลลาร์/ออนซ์
ส่วนสัญญาพัลลาเดียมส่งมอบเดือนธ.ค. บวก 11.50 ดอลลาร์ หรือ 0.7% ปิดที่ 1,743.40 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (22 พ.ย.) เนื่องจากนักลงทุนขานรับการเปิดเผยข้อมูลเศรษฐกิจที่สดใสของสหรัฐ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.29% สู่ระดับ 98.2793
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9977 ฟรังก์ จากระดับ 0.9931 ฟรังก์ และเมื่อเทียบกับดอลลาร์แคนาดา ดอลลาร์สหรัฐแข็งค่าสู่ระดับ 1.3293 ดอลลาร์แคนาดา จากระดับ 1.3277 ดอลลาร์แคนาดา แต่ดอลลาร์สหรัฐอ่อนค่าเมื่อเทียบกับเงินเยน ที่ระดับ 108.62 เยน จากระดับ 108.63 เยน
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.1019 ดอลลาร์ จากระดับ 1.1059 ดอลลาร์ และเงินปอนด์อ่อนค่าลงแตะที่ระดับ 1.2829 ดอลลาร์ จากระดับ 1.2898 ดอลลาร์ ส่วนดอลลาร์ออสเตรเลียทรงตัวที่ระดับ 0.6784 ดอลลาร์สหรัฐ